Kiinteistön vastuunjakotaulukosta näet kuuluuko pariston vaihto asukkaalle vai kiinteistöhoitajalle.
Palovaroittimen paristot tulee tarkastaa kerran kuukaudessa paloturvallisuuden takaamiseksi. Palovaroitin alkaa usein pitämään tasaista piippaavaa ääntä pariston ollessa lähes tyhjä.
Palovaroittimet voivat saada sähkönsä paristoista, verkkovirrasta tai esimerkiksi aurinkokennoista. Oman asunnon palovaroittimen paristotyyppi kannattaa tarkastaa, ja hankkia kyseisiä paristoja ennakolta kotiin varastoon. Verkkovirrasta toimivan palovaroittimen varaparisto täytyy myös vaihtaa.
Sekä paristo- että verkkovirtakäyttöisen palovaroittimen perushuoltoon kuuluu myös sen hellävarainen imurointi tasaisin väliajoin. Palovaroittimeen kertyvä pöly saattaa aiheuttaa virhehälytyksiä tai pahimmassa tapauksessa estää aiheellisen hälytyksen.